Hyperloop

Hyperloop ialah konsep sistem pengangkutan berkelajuan tinggi diajukan oleh usahawan Elon Musk melalui pasukan kerjasama Tesla dan SpaceX. Sistem ini terdiri daripada suatu rangkaian gelungan tiub yang direndahkan tekanan udara secara ketara membolehkan kapsul bergerak dengan kelajuan yang amat tinggi tanpa sebarang daya geseran.

Garis besar konsep hyperloop diumumkan pada Ogos 2013, yang mencakupi cadangan laluan dari Los Angeles ke San Francisco. Analisis awal menunjukkan bahawa laluan tersebut dapat ditempuh dalam tempoh 35 mniit, yang menunjukkan bahawa penumpang dapat menempuh jarak  dengan rata-rata kepentasan , dengan kepantasan penuh 760 mph (1.200 km/h). Anggaran pembiayaan awal untuk laluan ini dianggarkan sebanyak —walaupun analisis pengangkutan meragukan bahawa sistem ini dapat dibangunkan dengan dana tersebut.

Teknologi Hyperloop telah dibuat sumber terbuka oleh Musk dan SpaceX, dan masyarakat dipelawa untuk mengambil gagasan tersebut dan mengembangkannya lebih lanjut. Untuk itu, beberapa syarikat telah dibentuk, dan paling tidak sepuluh pasukan mahasiswa antaradisiplin mencuba mewujudkan gagasan ini. Rancangan jalur dan kapsul ujian percubaan kini dikembangkan dengan pembangunan prototaip jalur sepanjang  dimulakan pada tahun 2016. Syarikat Virgin Hyperloop di bawah Virgin Group melakukan pemanduan ujian pertamanya yang memuatkan penumpang manusia pada November 2020 di Las Vegas.

Prinsip teknologi 

Konsep awal dikembangkan Musk terdiri daripada laluan berisi hampagas separa di mana suatu lapisan antara 0.5 hingga 1.3 milimeter udara menjadi medium apungan.

Gambaran konsep peringkat alfa membutirkan kapsul penumpang dengan ukuran berdiameter 2.23 meter serta dijangka mencapai kelajuan setinggi 1220 kilometer sejam agar dapat mengekalkan kecekapan aerodinamik.(Bahagian 4.4)

Infrastruktur 
Pada September 2017, syarikat kendalian Hyperloop One telah memilih 10 daripada 35 laluan yang diusulkan iaitu  Toronto–Montreal, Cheyenne–Denver–Pueblo, Miami–Orlando, Dallas–Laredo–Houston, Chicago–Columbus–Pittsburgh, Bandar Raya Mexico–Guadalajara, Edinburgh–London, Glasgow–Liverpool, Bengaluru–Chennai, dan Mumbai–Chennai.

Dalam tahun yang sama, pertubuhan penyelidikan mandiri Scandinavia SINTEF mengumumkan pihak mereka mempertimbangkan suatu makmal ujian teknologi ini di Norway. Suatu perjanjian dimeterai pemerintah Korea Selatan dengan syarikat rintisan Hyperloop Transportation Technologies pada bulan Jun 2017 untuk membangunkan suatu laluan hyperloop antara Seoul dan Busan.

Rujukan

Pautan luar 

 Tesla Motors: 
 SpaceX: 
 The Race to Create Elon Musk’s Hyperloop Heats Up, Wall Street Journal, 2015.

 
Elon Musk
Pengangkutan